section_heading: Artakserkso I.
paragraph_text: Artakserkso I., Kserksov sin, nasljeđuje oca na prijestolju 465. pr. Kr. nakon što je ubijen u dvorskim spletkama,<ref>Pierre Briant, str. 582.-583. te odmah nakon stupanja na vlast guši pobunu u Baktriji. Potom provodi pravne i političke reforme u kontekstu redefiniranja odnosa između velikog kralja i perzijske aristokacije.<ref>Pierre Briant, str. 588. Poput Darija i Kserksa, nastavlja nadograđivati kompleks u Perzepolisu,<ref>Glineni zapisi iz Perzepolisa 76.-77.<ref>Glineni zapisi iz Perzepolisa 79. no unatoč tome grad pomalo gubi na političkom značaju u korist Suze i Babilona. Prema nekim hipotezama Perzepolis je postao kraljevsko odmorište, no to nije pouzdano.<ref>Pierre Briant, str. 590. Nakon Baktrije, zbog glasina o ubojstvu Kserksa i visokih poreza novi neredi izbijaju 460. pr. Kr. u Egiptu gdje je ubijen satrap, zauzet grad Memfis i zatražena pomoć od Atene.<ref>Diodor sa Sicilije XI, 71.3-6 Perzija je na pobunu odgovorila vojnom ekspedicijom pod vodstvom perzijskog generala Megabiza II., koji vodi vojsku kroz Judeju te 454. pr. Kr. guši egipatsku pobunu i uhićuje pobunjenike.<ref>Pierre Briant, str. 592. Paralelno s nemirima u perzijskoj provinciji Egiptu, jačaju napetosti i s polisima Grčke.